Finalitzen sense novetat l’Escola d’Estiu, el Campus Dofí i el Campus d'Atletisme
31 de juliol 2020

![Imagen 1](/media/ulwhdezn/24_c_ausias-march.jpg)![Imagen 2](/media/kjmhzpmh/24_c_img_7888.jpg)

L'alcalde de Sagunt, Darío Moreno; el regidor d'Esports, Javier Raro, i el regidor de Joventut i Infància, Guillermo Sampedro, han visitat hui les seus del Campus Dofí, del Campus d'Atletisme i l’Escola d’Estiu, per acomiadar els menors d'estes activitats ludico-esportives, en el seu últim dia d'activitats programades, i comprovar de prop com han sigut les seues experiències.![](/media/ookcqoll/24_c_vilamar-grupo.jpg)

Darío Moreno ha assegurat que l'experiència **«ha sigut molt positiva ja que les famílies estan molt contentes per haver-los donat l'oportunitat de poder conciliar, i alhora ha sigut també molt positiu per als xiquets i xiquetes que han participat de totes estes activitats seguint els protocols de seguretat»**. L’alcalde ha afirmat que al principi **«véiem riscos, però enteníem que era necessari dur-ho a terme. A més, ha sigut una aproximació del que serà l'any que ve i, a partir d'ací, continuarem treballant amb la seguretat dels xiquets i xiquetes sempre present per poder continuar oferint servicis d’este tipus».**

Així mateix, Javier Raro, ha afirmat que els campus es tanquen amb molt d'èxit, **«****malgrat ser una decisió arriscada iniciar-los per la crisi sanitària, però les famílies han pogut tindre un alleujament durant estos 45 dies».** Raro ha agraït la gran faena dels monitors **«que han cuidat tan bé els xiquets i xiquetes i per a la delegació d'Esports ha sigut un èxit acabar una nova edició del campus».**

**![](/media/lzcazp3i/24_c_poliesportiu-internucleos.jpg)  
  
**

D'altra banda, Guillermo Sampedro ha destacat l'aposta de l'Ajuntament de Sagunt, **«perquè quasi cap població ha posat en marxa este servici, però enteníem que després de tants mesos tancats, els xiquets i les xiquetes necessitaven un poc d'oci alternatiu i sobretot per als pares i mares, per compatibilitzar família i treball»**. Sampedro ha agraït que els xiquets i xiquetes donaren una lliçó de com comportar-se, perquè **«en tot moment han cuidat les regles, la distància social, la mascareta, llavar-se les mans, i han sigut ells i elles els primers que han afavorit que fóra una escoleta molt controlada»**, a més ha donat les gràcies als pares i mares **«per la confiança que depositen sempre en la regidoria de Joventut i als directors dels centres, a la regidoria d'Educació, a la SAG, entre d’altres».**

En esta edició de 2020, els dos campus esportius municipals, destinats a xiquets i xiquetes de 3 a 12 anys, han adaptat el seu projecte a causa de la crisi sanitària actual pel coronavirus, per facilitar la conciliació familiar de la ciutadania durant l'època estival. Este projecte d'oci esportiu ha adaptat tota la seua programació a les mesures excepcionals de seguretat marcades per les autoritats sanitàries, amb la condició d'oferir a les famílies un projecte d'oci esportiu segur amb la mateixa qualitat de sempre.

![](/media/rhapyisw/24_c_vilamar.jpg)  
Pel que fa als campus esportius, han comptat amb un total de 128 xiquets i xiquetes durant la primera quinzena i 95 en la segona quinzena, així com la presència de 23 monitors i monitores, dividits en 17 grups reduïts i distribuïts en tres seus, en lloc d'un únic emplaçament (com s'ha vingut duent a terme en les últimes edicions) amb la finalitat de descentralitzar i evitar aglomeracions. Les seus establides han sigut els poliesportius Municipal (internuclis), René Marigil i José Veral.![](/media/5tdknyh1/24_medio_jose-veral.jpg)

Quant a l’Escola d’Estiu, 200 han sigut els xiquets i xiquetes matriculats, els quals han estat repartits en quatre seus: els col·legis Vilamar, Tierno Galván i Begonya, al Port de Sagunt, i Ausiàs March a Sagunt. El tema d'esta 27 edició, ha sigut la mar i tot el que gira entorn d’este concepte, com la fauna marina, les llegendes i mitologia relacionades amb este espai, el Mediterrani i la seua història, o els treballadors/es de la mar. Per cobrir la demanda, el departament ha comptat amb un total de 64 monitors de temps lliure a més de 21 monitors en pràctiques.​  

*   [](http://www.facebook.com/sharer.php?u=https://aytosagunto.es/va/actualitat/finalitzen-sense-novetat-l-escola-d-estiu-el-campus-dofi-i-el-campus-d-atletisme/ "Facebook")
*   [](http://twitter.com/share?url=https://aytosagunto.es/va/actualitat/finalitzen-sense-novetat-l-escola-d-estiu-el-campus-dofi-i-el-campus-d-atletisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitzen-sense-novetat-l-escola-d-estiu-el-campus-dofi-i-el-campus-d-atletisme/ "Linked In")
*   [](mailto:?body=https://aytosagunto.es/va/actualitat/finalitzen-sense-novetat-l-escola-d-estiu-el-campus-dofi-i-el-campus-d-atletisme/)